
From: Sarmite Ozola <Sarmite.Ozola@pkc.mk.gov.lv> 
Sent: ceturtdiena, 2020. gada 30. aprīlis 14:56
To: Gundega Kalvāne <gundega.kalvane@fm.gov.lv>
Cc: Dzintra Gasune <Dzintra.Gasune@pkc.mk.gov.lv>; Parresoru koordinacijas centrs <pkc@pkc.mk.gov.lv>
Subject: Par likumprojektu

Labdien!


Pārresoru koordinācijas centrs (turpmāk – PKC) ir izskatījis precizēto likumprojektu “Grozījumi Publiskas personas finanšu līdzekļu un mantas izšķērdēšanas novēršanas likumā” (turpmāk – likumprojekts), tā sākotnējās ietekmes novērtējuma ziņojumu (anotācija) un izsaka šādus iebildumus:

1.            Likumprojekts neietver PKC 2020.gada 19.marta atzinumā sniegto iebildumu attiecībā uz PKC iesaisti dāvinājumu (ziedojuma) izvērtēšanas procesā. PKC ieskatā likumprojektā ir skaidri jānosaka, kurā dāvinājuma (ziedojuma) izvērtēšanas posmā tiek prasīts PKC atzinums. Līdzšinējā praksē, PKC savu atzinumu sniedz par dāvinājuma (ziedojuma) dokumentu paketi, kura ir sagatavota jau iesniegšanai Finanšu ministram, taču pēc tam, kad kapitālsabiedrība ir saņēmusi kapitāldaļu turētāja saskaņojumu. Ievērojot minēto, lūdzam papildināt ar ceturto prim daļu šādā redakcijā:

“(41) Pēc tam, kad ir saņemta kapitāldaļu turētāja atļauja, valsts kapitālsabiedrība iesniedz informāciju par dāvinājumu (ziedojumu) Pārresoru koordinācijas centram atzinuma sniegšanai.”
Savukārt likumprojekta piektās daļas 1.punktu saglabāt iepriekšējā redakcijā, t.i., ministru, kura ministrija ir valsts kapitāla daļu turētāja valsts kapitālsabiedrībā, izvērtējot Pārresoru koordinācijas centra sniegto atzinumu.

2.            Likumprojekts neietver PKC 2019.gada 18.oktobrī izteikto iebildumu par to, ka kapitālsabiedrības, kurām ir apstiprinātas vidēja termiņa darbības stratēģijas un tajās ieplānots noteikts apjoms finanšu līdzekļu, kas paredzēti dāvinājumiem (ziedojumiem), tos veic, neprasot atsevišķu Finanšu ministra atļauju. Savukārt summa, kuru var ieplānot ziedojumos vidēja termiņa darbības stratēģijā, būtu jānosaka šajā likumā. Lūdzu skatīt PKC piedāvāto grozījumu redakciju izziņas 4.punktā un izvērtēt to iekļaušanu likumprojektā.


Cieņā,
Sarmīte Ozola
Kapitālsabiedrību pārvaldības nodaļas konsultante
Tālr.:67082815

